FALSKE LIKES OG FØLGERE PÅ INSTAGRAM | Line Christensen FALSKE LIKES OG FØLGERE PÅ INSTAGRAM – Line Christensen
Jeg plejer altid at pakke mine sommerkjoler væk, når efteråret melder sin ankomst, men i år blev
Jeg tænkte, at det var på tide at støve tastaturet af og komme tilbage til noget af det, jeg elsker allermest – at blogge. Det lyder som om, at jeg har haft en længere pause – det har jeg ikke. Jeg har bare ikke opdateret så ofte, som jeg ville ønske. Lige for tiden bruger jeg alt min energi på arbejde, da jeg er i praktik på fuld tid, og så har jeg mine to andre jobs og studie ved siden af. MEN det er faktisk et bestemt emne, der har fået mig til at gribe til tasterne. Et emne, som jeg længe har ville omtale, men som jeg faktisk har været nervøs for at ytre mig om. Jeg tager nu springet, efter jeg hørte Kira Engelkes story om selvsamme emne. Jeg synes nemlig, at både brugere på Instagram OG virksomheder bør kende til denne problemstilling – som det i hvert fald er i mine øjne.
Der foregår selvfølgelig altid ting “bag kulisserne” i alle brancher, og influencer “branchen” er ingen undtagelse. Som resultat af algoritmen på Instagram, som jeg i øvrigt har skrevet om før, søger influencers efter muligheder for at nå ud til flest muligt – også på måder, som jeg ikke synes er fair og ikke helt forstår. I dag skal det nemlig handle om såkaldte “engagement grupper” på Instagram. Det er grupper med forskellige influencers, som har en aftale om, at de skal følge hinandens profiler og like og kommentere ALLE hinandens opslag på instagram for at det skal se ud som om, at de har et højt engagement på deres profiler. Jeg vil lige starte med at pointere, at jeg for et par år tilbage – måske mindre – også var en del af sådan en engagement gruppe, fordi jeg var “ny” og ikke helt forstod mig på branchen endnu. Det var jeg i en kort periode, før jeg indså, at det overhovedet ikke er i orden. Det er jeg selvfølgelig ikke længere, og jeg tager langt afstand fra disse grupper.
Jeg er nervøs for at omtale emnet, da jeg ved, at rigtig mange influencers er en del af engagement grupper, og jeg vil ikke træde nogle over tæerne personligt. Man skal tage sine egne valg, og det her er bare min mening om emnet. Så hvis du bruger engagement grupper, så you do you. Når jeg i øvrigt omtaler engagement eller følgere som “falsk”, mener jeg ikke, at de er købt, men blot at de ikke er ægte, fordi de ikke følger, liker eller kommenterer af lyst.
Hvorfor er jeg imod engagement grupper?
Der er utallige grunde til, at jeg er imod engagement grupper, men nogle grunde fylder selvfølgelig mere end andre. Først og fremmest synes jeg, at det er rent og skær SNYD. Jeg synes, at de, der er en del af engagement grupper, snyder både deres følgere og ikke mindst virksomheder. Personligt er jeg ikke så påvirkelig, når det handler om sociale medier. Jeg får det ikke dårligt med mig selv personligt, hvis andre får flere likes eller følgere end jeg. Derfor synes jeg, at den største problematik angår virksomhederne, der vil samarbejde med influencers.
I mit arbejde sidder jeg også på den anden side af bordet og arbejder med PR og marketing. DERFOR synes jeg, at det utroligt forstyrrende, at nogle influencers snyder med deres engagement, fordi det kan give uvidende virksomheder en uvirkelig opfattelse af de pågældende influencers. Disse influencers kan tjene penge på falsk engagement og “falske” følgere – og virksomheder kan derfor tabe penge på det.
Hvordan kan man se, om en influencer er en del af en engagement gruppe?
Selvom flere siger, at man kan se det ved, at alle kommentarer er “smukke” eller andre ting, der ikke nødvendigvis relaterer sig forfærdeligt meget til teksten til et billede, så er jeg ikke helt enig. Mange af mine kommentarer er også relateret til mit outfit – ofte også selvom der er en dybere mening med teksten til billedet. Og jeg er som sagt ikke en del af de grupper. Derfor vil jeg faktisk ikke mene, at man kan spotte det på den måde. Sidder man som virksomhed og skal vurdere, om en influencer er et godt match, vil jeg mene, at man bør vurdere hele profilen. Er der engagement i form af kommentarer, er der likes og engagement generelt, så er det op til ens sunde fornuft at vurdere, om det virker ægte eller “falsk”.
Man kan selvfølgelig ikke forbyde influencers at være den del af engagement grupper, men jeg vil klart fraråde det. Man kommer meget længere med ægte følgere og ægte engagement. Og det føles også meget bedre i maven.
Jeg håber, at blogindlægget ikke har fornærmet nogle, og at det måske har hjulpet nogle til en bredere forståelse af, hvordan nogle influencers bruger alternative metoder til at få engagement og flere følgere på Instagram.
Jeg kunne faktisk godt tænke mig at vide, hvad jeres mening er om engagement grupper, så smid gerne en kommentar, hvis du vil ytre din holdning. Ingen holdninger er forkerte.
Jeg plejer altid at pakke mine sommerkjoler væk, når efteråret melder sin ankomst, men i år blev jeg altså klogere. Jeg har nemlig fundet ud …